১ জানুৱাৰীৰ পৰা এই কাম নকৰিলে মোবাইল ফোনেৰে কৰিব নোৱাৰিব ক'ল! নতুন নিয়ম জানি লওক- News18 Assam\n১ জানুৱাৰীৰ পৰা এই কাম নকৰিলে মোবাইল ফোনেৰে কৰিব নোৱাৰিব ক'ল! নতুন নিয়ম জানি লওক\nজানুৱাৰী লৈকে এতিয়া বান্ধি দিয়া হৈছে সময়সীমা।\nNews18 Assam । News18 Assam । November 25, 2020, 1:37 PM IST\n১ জানুৱাৰীৰ পৰা সমগ্ৰ দেশতে লেণ্ডলাইনৰ লগতে মোবাইল ফোনত ক'ল কৰিবলৈ হ'লে গ্ৰাহকে যোগ কৰিব লাগিব এটা অতিৰিক্ত সংখ্যা। ফোন নম্বৰৰ আগত শূন্য ব্যৱহাৰ কৰাটো বাধ্যতামূলক হ'ব। এই সন্দৰ্ভত ট্ৰাইৰ প্ৰস্তাৱ গ্ৰহণ কৰিছে টেলীকম প্ৰতিষ্ঠানসমূহে।\n২৯ মে' ২০২০ তাৰিখে মোবাইল নম্বৰৰ আগত শূন্য ব্যৱহাৰ কৰাৰ সন্দৰ্ভত টেলীকম ৰেগুলেটৰী অথৰিটী অৱ ইণ্ডিয়াই প্ৰস্তাৱ প্ৰেৰণ কৰিছিল টেলীকম প্ৰতিষ্ঠানসমূহলৈ।\n২০ নৱেম্বৰত প্ৰকাশিত বিজ্ঞাপ্তি অনুসৰি, টেলীকম বিভাগে জনাইছে যে, 'লেণ্ডলাইনৰ লগতে মোবাইল নম্বৰ ডাইল কৰাৰ পদ্ধতি পৰিৱৰ্তনৰ বাবে ট্ৰাইৰ প্ৰস্তাৱ গ্ৰহণ কৰা হৈছে। ই মোবাইলৰ লগতে লেণ্ডলাই ন সেৱাৰ বাবে পৰ্যাপ্ত নম্বৰ সৃষ্টি কৰাত সহায়ক হ'ব।\nবিজ্ঞাপ্তি অনুসৰি, এই নিয়ম প্ৰয়োগৰ পিছৰ পৰা লেণ্ডলাইনৰ লগতে মোবাইল ক'ল কৰাৰ বাবে নম্বৰৰ আগত শূন্য ব্যৱহাৰ কৰিব লাগিব। অন্যথা আপুনি নোৱাৰিব ফোনক'ল কৰিব।\nএই নতুন ব্যৱস্থা গ্ৰহণৰ ববে টেলীকম সংস্থাসমূহক জানুৱাৰীলৈকে সময় নিৰ্ধাৰণ কৰি দিছে।\nএই ব্যৱস্থাৰ ফলত অতিৰিক্ত ভাবে ২৫৪.৪ কোটি নতুন ফোন নম্বৰ সৃষ্টি কৰিব পৰা হ'ব।
